**A koronavírus terjedésének megelőzésére és a biztonságos munkavégzés megvalósulására vonatkozó szabályok**

**Kivonat a 3.577/831/2020 sz. kormányrendeletből, érvényes 2020 május 16-tól.**

A koronavírus terjedésének megelőzése és a munkavégzés biztonságos körülmények között való megvalósulása érdekében minden munkavállalónak be kell tartania a következő szabályokat:

* Viseljen szájat és orrot eltakaró maszkot a munkahelyen;
* Érkezéskor ellenőriztesse a testhőmérsékletét;
* Használja a munkáltató által kijelölt közlekedési sávokat;
* Kerülje a közös munkahelyi területeket;
* Tartsa be a legalább 1,5 méteres távolságot minden közterületen;
* Kerülje a más emberekkel való érintkezést több mint 15 percig és tartsa be a min. 1,5 m távolságot.
* Figyeljen a szigorú kézhigiéniára, gyakori kézmosásra szappannal és vízzel legalább 20 másodpercig, szükség esetén fertőtlenítse a kezeit;
* Ne érintse meg az arcát mosatlan vagy nem fertőtlenített kézzel;
* Köhögés vagy tüsszentés esetén használjon zsebkendőt vagy a könyök hajlatot, használat után a zsebkendőt dobja a szemétbe, majd azonnal mosson kezet;
* Fertőtlenítse rendszeresen a gyakran használt felületeket és tárgyakat (íróasztal, billentyűzet, vezetékes telefon, nyomtató);
* Szellőztesse gyakran (naponta minimum egyszer) a munkahelyiséget;
* Belső és külső kommunikáció esetén kerülje a nyomtatott dokumentumok használatát;
* Kerülje a légkondicionáló berendezések használatát;
* Cserélje új védőfelszerelésre a már használt eszközöket (maszk és kesztyű);
* Értesítse azonnal a munkáltatót, ha munka közben a koronavírus-fertőzés tüneteit észleli magán (köhögés, tüsszögés, orrfolyás, légzési nehézség, láz, megváltozott általános állapot);
* Maradjon otthon, ha a munkakezdés előtt a koronavírus-fertőzésre utaló tünetei vannak;
* Értesítse a családorvost vagy súlyosabb tünetek esetén a sürgősségi mentőszolgálatot a 112-es telefonszámon.